# Ambulancen

### Fra Wikipedia, den frie encyklopædi

Ambulancen er en dansk film fra 2005.

- Manuskript Laurits Munch-Petersen og Andreas Pedersen.
- Instruktion Laurits Munch-Petersen.

Blandt de ret få (kendte) medvirkende kan nævnes:

- Thomas Bo Larsen
- Paw Henriksen
- Helle Fagralid
- Annie Birgit Garde

## [redigér] Handling

Frank (Bo Larsen) og Tim (Henriksen) er brødre og forsøger at spare sammen til et betale en lungeoperation til deres mor. Som et desperat forsøg beslutter de sig for at røve en bank. Men ved et uheld dræber man en person i banken og må flygte i al hast.

Da der holder en ambulance i gaden beslutter de sig hurtigt for at benytte den som flugtbil. Imidlertid finder de en døende patient i behandlingsrummet sammen med praktikanten Julie (Fagralid).

De to brødre må nu beslutte, om de vil redde deres mor eller patienten..

## [redigér] Trivia

- Nordisk Film købte to styks brugte Ford Ecoline ambulancer af Københavns Brandvæsen, som anvendes i filmen.
- Den sidste scene er optaget i De gamles By i København.
- Til brug for bankrøveriet blev der fremstillet en række uægte pengesedler, hvoraf visse blev fanget af vinden og fløj væk fra optagelserne. Således blev en endda brugt som betaling i et nærliggende pizzaria. Episoden førte til, at producereren og chefrekvisitøren blev dømt for falskmønteri[1]

## [redigér] Kilder

1. ↑ Filmfolk dømt for falskmønteri - http://politiken.dk/indland/article197014.ece

Hentet fra "http://da.wikipedia.org../../../a/m/b/Ambulancen.html"

Kategorier: Danske film | Film fra 2005

##### Views

- Artikel
- Diskussion
- Nuværende version

##### Søg